มี.ค.นี้ดอกเบี้ยขึ้นอีก 0.25%
ไทยพาณิชย์คาดแบงก์ชาติขึ้นดอกเบี้ยอีก 0.25%ในมี.ค.นี้
2 ก.พ. 2554

ไทยพาณิชย์คาดแบงก์ชาติขึ้นดอกเบี้ยอีก 0.25%ในมี.ค.นี้
ศูนย์วิจัยเศรษฐกิจและธุรกิจไทยพาณิชย์  คาดว่าธนาคารแห่งประเทศไทย (ธปท.) น่าจะปรับขึ้นอัตราดอกเบี้ยอีก 0.25%ในเดือนมีนาคมนี้ เนื่องจากคำแถลงการณ์ล่าสุดของคณะกรรมการนโยบายการเงิน ยังคงกังวลเรื่องเงินเฟ้อ ดังนั้นตัวเลขเงินเฟ้อดังกล่าวข้างต้นจึงน่าจะสนับสนุนให้ ธปท. ปรับอัตราดอกเบี้ยนโยบายขึ้นอีกในการประชุมวันที่ 9 มีนาคม 2554 ทั้งนี้หากพิจารณาราคาสินค้าผู้บริโภคจะพบว่าเร่งขึ้นสูงสุดในรอบ 11 เดือน ดัชนีราคาสินค้าผู้บริโภคในเดือนมกราคมปรับเพิ่มขึ้น 0.5% เมื่อเทียบกับเดือนก่อนหน้าซึ่งเป็นการปรับเพิ่มขึ้นแรงที่สุดในรอบ 11 เดือน โดยราคาอาหารและเครื่องดื่มปรับเพิ่มขึ้นถึง 1.1% ในเดือนมกราคม จากที่เคยลดลง 0.2% ในเดือนก่อนหน้า